Aiviekste vald

Aiviekste vald (läti keeles Aiviekstes pagasts) on vald Lätis Aizkraukle piirkonnas. Vald piirneb sama piirkonna Pļaviņase linnaga, Klintaine ja Vietalva vallaga, Madona piirkonna Kalsnava vallaga ning Aiviekste jõel Jēkabpilsi piirkonna Varieši ja Krustpilsi vallaga.

Valla pindala on 145 km². 2016. aasta seisuga elas seal 714 inimest. Valla keskuseks on Kriškalni küla, vallavanem on Giedre Zvirgzdiņa. Pļaviņu novads, vaadatud 16.10 2020

Vallas voolavatest jõgedest tähtsaimad on Aiviekste ja Veseta. Suurim järv on Odze järv.

 Ajalugu 

Vald on kujunenud Vitebski kubermangu Aiviekste läänekaldale jäänud aladest. See moodustati aastal 1922, mil selle territoorium eraldati Ungurmuiža valla aladest. Aastal 1933 sai Gostiņi linnaõigused ja eraldus vallast. Aastal 1935 oli Aiviekste valla pindala 50,93 km² ja seal oli 1605 elanikku.

Aastal 1945 moodustati vallas Brīvzemnieki ja Aiviekste külanõukogu, vald likvideeriti aastal 1949. Aastal 1960 liideti Aiviekste külanõukogu Pļaviņase linnaga ja moodustati Pļaviņase linna maaterritoorium, millega liideti veel Klintaine külanõukogust Pļaviņase sovhoosi alad. Aiviekste külanõukogu moodustati Pļaviņase linna maaterritooriumist taas aastal 1975. Aastal 1990 organiseeriti külanõukogu ümber vallaks. Aastatel 2009–2021 kuulus vald Pļaviņase piirkonda.

 Kaitstavad mobjektid 

Kultuurimälestistest on kohaliku kaitse all kivisild Veseta jõel. Regionaalse kaitse all on Puduļi linnamägi. Riikliku kaitse all on Draudavase muinaskalmed ning ristikivid.

Looduskaitse all on Krūmēni kalmistu männid, Alejase tamm ja Dzeņakalnsi tamm, osaliselt jääb valda ka Kalsnava dendraarium. Lisaks on vallas seitse nimetut looduskaitsealust põlispuud. Valla põhjaosa asub osaliselt Veseta luhasoo hoiualal. Valda jääb Vesetnieki niitude hoiuala.

 Asustus 

2011. aasta seisuga elas vallas 566 lätlast, 107 venelast, 16 valgevenelast, 4 ukrainlast, 6 poolakat ja 6 leedulast.Ethnic composition of Latvia 2011

Valla külad on:

 Aizpurves  mazciems   Āpēni  mazciems  15 (2009) Dankeri  mazciems  30 (2009) Draudavas  mazciems  2 (2016) Ezerkrasti  mazciems  Geriņi  mazciems  Īvāni  ciems  22 (2026) Juči  mazciems  15 (2009) Krievciems  mazciems  15 (2023) Kriškalni  ciems  147 (2026) Ķūģi  ciems  55 (2026) Lāči  mazciems  40 (2009) Maiļupsala  mazciems  33 (2023) Mālkalni  mazciems  14 (2009) Mežezers  mazciems  8 (2009) Mežrijas  mazciems  3 (2003) Ozolsala  mazciems  15 (2023) Skujaiņi  ciems  18 (2026) Spridzēni  mazciems  Trakšēni  mazciems  12 (2009) Vesetnieki  mazciems 
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Aizkraukle piirkond